A Tanács irányelve
(1991. december 11.)
a 64/432/EGK, 72/461/EGK és 80/215/EGK irányelvnek a sertéspestisre vonatkozó egyes intézkedések tekintetében történő módosításáról
(91/687/EGK)
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre és különösen annak 43. cikkére,
tekintettel a Bizottság javaslatára [1],
tekintettel az Európai Parlament véleményére [2],
tekintettel a Gazdasági és Szociális Bizottság véleményére [3],
mivel a legutóbb a 91/499/EGK irányelvvel [4] módosított, a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi határozat [5] meghatározza különösen a Közösségen belüli kereskedelemre szánt élő sertések által a sertéspestis tekintetében betartandó követelményeket;
mivel a legutóbb a 91/266/EGK irányelvvel [6] módosított, a nyers hús Közösségen belüli kereskedelmét érintő egészségügyi problémákról szóló, 1972. december 12-i 72/461/EGK irányelv [7] meghatározza a Közösségen belüli kereskedelemre szánt nyers sertéshús által a klasszikus sertéspestis tekintetében betartandó követelményeket;
mivel a legutóbb a 89/662/EGK irányelvvel [8] módosított, a húsipari termékek Közösségen belüli kereskedelmét érintő állat-egészségügyi problémákról szóló, 1980. január 22-i 80/215/EGK irányelv [9] részletesen meghatározza a Közösségen belüli kereskedelemre szánt hústermékek által a klasszikus sertéspestis tekintetében betartandó követelményeket;
mivel a klasszikus sertéspestis felszámolására hozott intézkedések fokozatosan javították a Közösség területén élő sertésállomány egészségi állapotát;
mivel a kitűzött célok egyikét, nevezetesen azt, hogy a Közösség területén ne forduljon elő klasszikus sertéspestis, nagy területeken sikerült elérni, és tekintettel erre következésképpen módosítani kell a 64/432/EGK, a 72/461/EGK és a 80/215/EGK irányelvet;
mivel ebben az összefüggésben helyénvaló, hogy ne hosszabbítsák meg a 64/432/EGK irányelv 4b. cikkében, illetve a 72/461/EGK irányelv 13a. cikkében megállapított biztosíték típusok érvényességi idejét, valamint hogy megszüntessék a 80/215/EGK irányelv 10. cikkében megállapított intézkedéseket,
ELFOGADTA EZT AZ IRÁNYELVET:
1. cikk
A 64/432/EGK irányelv az alábbiak szerint módosul:
1. a 2. cikk:
a) j) pontjának ii. alpontjában a "sertéspestis" szót el kell hagyni;
b) p), q), r) alpontot el kell hagyni;
2. a 3. cikk:
a) (2) bekezdése b) pontjának bevezető szövegéből a "sertéspestis" szót el kell hagyni;
b) (2) bekezdése b) pontjának i. alpontjából a "sertéspestis" szót el kell hagyni;
c) (2) bekezdése b) pontjának ii. alpontját el kell hagyni;
d) (2) bekezdése c) pontjának ii. alpontjából a "sertéspestis" szót el kell hagyni;
e) (4) bekezdése első mondatának helyébe a következő szöveg lép:
"(4) A tenyésztési és feldolgozási célú sertéseknek ezen túlmenően brucellózismentes állományból kell származniuk.";
3. a 4b. cikkben az "1991. december 31." időpont helyébe "1992. július 1." lép;
4. 1992. július 1-jétől a 4b. cikk helyébe a következő szöveg lép:
"4b. cikk
Az ezen irányelvben előírt, klasszikus sertéspestisre vonatkozó intézkedéseken túlmenően, minden tagállam biztosítja, hogy a területéről egy másik tagállam területére szállított sertések ne olyan telepről vagy területről származzanak, amelyek a klasszikus sertéspestis elleni védekezésre irányuló közösségi intézkedések bevezetéséről szóló, 1980. január 22-i 80/217/EGK tanácsi irányelvnek megfelelően klasszikus sertéspestis miatti korlátozások alá esnek [10]."
5. az F. melléklet III. és V. formanyomtatványának c) pontját el kell hagyni. A "d), e), f) és g)" pont "c), d), e) és f)" pontra változik.
2. cikk
A 72/461/EGK irányelv az alábbiak szerint módosul:
1. a 13a. cikk (3) bekezdésének első albekezdésében az "1991. december 31." időpont helyébe "1992. július 1." lép;
2. a 3. cikk a következő ponttal egészül ki:
"e) A húsra nem vonatkoznak a klasszikus sertéspestis elleni védekezésre irányuló közösségi intézkedések bevezetéséről szóló, 1980. január 22-i 80/217/EGK tanácsi határozat rendelkezései szerinti állat-egészségügyi korlátozások [*] HL L 47., 1980.2.21., 11. o.."
3. cikk
A 80/215/EGK irányelv 10. cikkét el kell hagyni.
4. cikk
A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy az irányelv 1. cikke (3) bekezdésének és 2. cikke (1) bekezdésének legkésőbb 1992. január 1-jéig, a többi előírásnak pedig 1992. július 1-jéig megfeleljenek. Erről haladéktalanul tájékoztatják a Bizottságot.
Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
5. cikk
Ennek az irányelvnek a tagállamok a címzettjei.
Kelt Brüsszelben, 1991. december 11-én.